A Bíróság (hatodik tanács) 2018. július 12-i végzése – (a Rayonen sad Svilengrad [Bulgária] előzetes döntéshozatal iránti kérelme) – Daniela Pinzaru, Robert-Andrei Cirstinoiu elleni büntetőeljárás
(C-707/17. sz. ügy)1
(Előzetes döntéshozatal – A Bíróság eljárási szabályzatának 99. cikke – Az Európai Unió területére belépő, illetve a területét elhagyó készpénz ellenőrzése – 1889/2005/EK rendelet – A nyilatkozattételi kötelezettség megsértései – A nemzeti jog által előírt szankciók – A be nem jelentett összeg állam javára történő elkobzása – Szabadságelvonással járó szankció – A jogsértés tárgyát képező összeg kétszeresében meghatározott bírság – Arányosság)
Az eljárás nyelve: bolgár
A kérdést előterjesztő bíróság
Rayonen sad Svilengrad
Az alap-büntetőeljárás résztvevői
Daniela Pinzaru, Robert-Andrei Cirstinoiu
Rendelkező rész
A Közösség területére belépő, illetve a Közösség területét elhagyó készpénz ellenőrzéséről szóló, 2005. október 26-i 1889/2005/EK európai parlamenti és tanácsi rendelet 9. cikkének (1) bekezdését úgy kell értelmezni, hogy azzal ellentétes az alapügyben szóban forgóhoz hasonló olyan nemzeti szabályozás, amely az ezen rendelet 3. cikkében előírt nyilatkozattételi kötelezettség megsértésének szankcionálásához előírja egyrészt a be nem jelentett összeg állam javára történő elkobzását, másrészt pedig akár hat évig terjedő, szabadságelvonással járó szankciót vagy a jogsértés tárgyát képező összeg kétszeresében meghatározott bírságot.
____________
1 HL C 94., 2018.3.12.